CELEX: 32010R0801
Language: sk
Date: 2010-09-13 00:00:00
Title: Nariadenie Komisie (EÚ) č. 801/2010 z  13. septembra 2010 , ktorým sa vykonáva článok 10 ods. 3 smernice Európskeho parlamentu a Rady 2009/16/ES, pokiaľ ide o kritériá súvisiace s vlajkovým štátom  Text s významom pre EHP

14.9.2010   
            
            
               SK
            
            
               Úradný vestník Európskej únie
            
            
               L 241/1
            
         NARIADENIE KOMISIE (EÚ) č. 801/2010
   z 13. septembra 2010,
   ktorým sa vykonáva článok 10 ods. 3 smernice Európskeho parlamentu a Rady 2009/16/ES, pokiaľ ide o kritériá súvisiace s vlajkovým štátom
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2009/16/ES z 23. apríla 2009 o štátnej prístavnej kontrole (1), a najmä na jej článok 10 ods. 3,
   keďže:
   
               (1)
            
            
               Výkonnosť vlajkového štátu je jedným z generických parametrov určujúcich rizikový profil lode.
            
         
               (2)
            
            
               S cieľom posúdiť rizikový profil lode by sa mala zohľadniť miera zadržania v rámci Únie a v rámci regiónu, na ktorý sa vzťahuje Parížske memorandum o porozumení o štátnej prístavnej kontrole (Parížske memorandum).
            
         
               (3)
            
            
               Je nevyhnutné vychádzať z odborných znalostí získaných z uplatňovania Parížskeho MoP s ohľadom na metodológiu použitú na posúdenie výkonnosti vlajkového štátu.
            
         
               (4)
            
            
               Opatrenia stanovené v tomto nariadení sú v súlade so stanoviskom Výboru pre bezpečnosť na mori a pre zabránenie znečisťovania z lodí,
            
         PRIJALA TOTO NARIADENIE:
   Článok 1
   Kategorizácia vlajkových štátov na základe miery zadržania
   1.   S cieľom stanoviť výkonnosť vlajkového štátu v zmysle smernice 2009/16/ES sa vlajkové štáty zatriedia do čiernych, sivých alebo bielych zoznamov prijatých v súlade s Parížskym memorandom na základe celkového počtu kontrol a zadržaní počas troch rokov. Okrem toho sa vlajkové štáty uvedené na čiernom zozname rozdelia podľa miery zadržania na vlajkové štáty s veľmi vysokým rizikom, vysokým rizikom, stredným až vysokým rizikom alebo stredným rizikom. Táto klasifikácia sa bude aktualizovať každý rok.
   2.   Zaradenie vlajkového štátu na čierny, sivý alebo biely zoznam si vyžaduje minimálne tridsať inšpekcií v rámci štátnej prístavnej kontroly.
   3.   Metodika a vzorce používané na kategorizovanie vlajkových štátov musia byť v súlade s kritériami vlajkového štátu ustanovenými v prílohe k tomuto nariadeniu.
   Článok 2
   Výkonnosť vlajkového štátu na základe auditu IMO
   Súlad uvedený časti I.1 bode iii) v písm. c) prílohy I k smernici 2009/16/ES, dodržanie ktorého sa vyžaduje pre lode na to, aby sa považovali za lode s nižším rizikom, sa považuje za preukázaný, keď Komisia dostane písomné potvrdenie od vlajkového štátu o tom, že bola vypracovaná záverečná správa z auditu a prípadne že bol predložený opravný akčný plán. Audity realizované pred 17. júnom 2009 sa takisto zohľadňujú.
   Článok 3
   Nadobudnutie účinnosti a uplatňovanie
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2011.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. septembra 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 131, 28.5.2009, s. 57.
   
      PRÍLOHA
      
         Kritériá vlajkového štátu
      
      [podľa článku 10 ods. 3 písm. a) smernice 2009/16/ES]
      
                  1.
               
               
                  Výkonnosť vlajkového štátu sa vypočíta podľa štandardného vzorca používaného na štatistické výpočty, pri ktorých sú dané určité hodnoty. Hranice medzi čiernym a sivým zoznamom, ako aj medzi sivým a bielym zoznamom sa určujú podľa týchto vzorcov:
                  
                     
                  kde:
                  N je počet kontrol,
                  p je povolená miera zadržania,
                  z je kritická hodnota normálneho rozdelenia (1,645 pri úrovni istoty 95 %).
               
            
                  2.
               
               
                  Na základe vzorcov uvedených v bode 1 sa stanoví povolený počet zadržaní pre čierny alebo biely zoznam. Počet zadržaní, ktorý je vyšší ako hranica medzi čiernym a sivým zoznamom, znamená horšiu hodnotu ako priemer a následne sa uvádza na čiernom zozname, pričom počet zadržaní menší ako hranica medzi bielym a sivým zoznamom znamená lepšiu hodnotu ako priemer a následne sa uvádza na bielom zozname. Keď sa počet zadržaní týkajúci sa konkrétneho vlajkového štátu nachádza medzi týmito dvoma hodnotami, vlajkový štát sa uvedie na sivom zozname.
               
            
                  3.
               
               
                  Na účely porovnateľnosti výkonnosti vlajkových štátov uvedených v rámci čierneho, sivého alebo bieleho zoznamu sa výpočet opakuje prispôsobením hodnoty p vo vzorcoch uvedených v bode 1.
               
            
                  4.
               
               
                  Aby bolo možné porovnať výkonnosť vlajkových štátov, použije sa koeficient nadmernosti (EF). EF udáva počet potrebných zmien a opätovného výpočtu hodnoty p na to, aby počet zadržaní jednotlivých vlajkových štátov zodpovedal hraničným hodnotám. Každé zvýšenie alebo zníženie hodnoty p o 3 % zodpovedá jednému celému bodu EF. V prípade vlajkových štátov uvedených v sivom zozname sa EF vypočíta týmto vzorcom:
                  
                     
               
            
                  5.
               
               
                  Nasledujúce hodnoty EF sa zohľadňujú pri zatrieďovaní vlajkových štátov z čierneho zoznamu na vlajkové štáty s veľmi vysokým rizikom, vysokým rizikom, stredným až vysokým rizikom alebo stredným rizikom:
                  
                               
                           
                           
                              
                                 EF = 4,01 a viac znamená veľmi vysoké riziko,
                           
                        
                               
                           
                           
                              
                                 EF = 3,01 až 4,00 znamená vysoké riziko,
                           
                        
                               
                           
                           
                              
                                 EF = 2,01 až 3,00 znamená stredné až vysoké riziko,
                           
                        
                               
                           
                           
                              
                                 EF = 1,01 až 2,00 znamená stredné riziko.